Oglas

"Varnostna situacija, povezana z migracijskimi tokovi v Sloveniji, in ukrepi, ki jih trenutno izvaja policija z vsemi razpoložljivimi silami in sredstvi, vsekakor vpliva tudi na možnost zagotavljanja ustreznih varnostnih ukrepov na sobotni nogometni tekmi. Glede na podano varnostno oceno za omenjeno nogometno tekmo tako pojasnjujemo, da zaradi pomanjkanja razpoložljivih policistov, ne moremo zagotavljati sorazmernih varnostnih ukrepov (glede na varnostno oceno)," so sporočili s Policijske enote Ljubljana.

Obračun Ljubljančanov in Mariborčanov v Stožicah za zdaj ni uradno odpovedan. Dokončna odločitev bo padla v četrtek ob 11. uri po obravnavi na upravni enoti.

Predstavnik za stike z javnostjo pri Nogometni zvezi Slovenije Matjaž Krajnik je za MMC povedal, da je tekma delegirana in da z njihove strani ni razloga za odpoved. NZS je organizator tekmovanja, a organizacija tekme je v domeni klubov, ki morajo zagotoviti varnost.

Po predvidevanjih naj bi sobotno tekmo v Stožicah obiskalo več kot 10.000 navijačev. Ker gre za tekmo visokega tveganja, bi morala policija napotiti večje število mož, kar pa v tem trenutku ni mogoče.

Olimpija v slovenskem prvenstvu vodi in ima sedem točk naskoka pred Mariborom.

Krunoslav Jurčić o morebitni preložitvi derbija

Derbi v Stožicah pod vprašajem

Krunoslav Jurčić o morebitni preložitvi derbija